Стефан Маларме
Поздрав

Превод от френски: Пенчо Симов, 1978

chitanka.info

Нищо, тази пяна, девствен стих,

сочи вълнореза сред морето;

тъй сирени тънат сред проклето

преобръщане и плясък тих.

Ние плаваме и поглед впих

аз от кърмата, а вие, ето,

сте отпред, приятели, където

бие мълния и вятър лих;

във опиянение голямо,

без уплаха от вълните, само

този поздрав още бих развял,

самота, скала, звезда в тъмата

за заслужилия този бял

и загрижен трепет на платната.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.